Oficiālais Vēstnesis L 112 , 28/04/1983 Lpp. 0028 - 0030

Speciālizdevums somu valodā: Nodaļa 3 Sējums 16 Lpp. 0079

Speciālizdevums spāņu valodā: Nodaļa 03 Sējums 27 Lpp. 0157

Speciālizdevums zviedru valodā: Nodaļa 3 Sējums 16 Lpp. 0079

Speciālizdevums portugāļu valodā Nodaļa 03 Sējums 27 Lpp. 0157



Komisijas Direktīva (1983. gada 12. aprīlis), ar ko nosaka izņēmumus Padomes Direktīvas 77/99/EEK noteikumos attiecībā uz dažiem produktiem, kuros ir citi pārtikas produkti un tikai neliels gaļas vai gaļas produktu daudzums (83/201/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1976. gada 21. decembra Direktīvu 77/99/EEK par veselības problēmām, kas ietekmē Kopienas iekšējo tirdzniecību ar gaļas produktiem [1], un jo īpaši tās 8. pantu, tā kā saskaņā ar Direktīvas 77/99/EEK 18. pantā noteikto procedūru var izlemt, ka atsevišķi minētās direktīvas noteikumi neattiecas uz dažiem produktiem, kuros ir citi pārtikas produkti un tikai neliels gaļas vai gaļas produktu daudzums; tā kā svaigas gaļas vai gaļas produktu daudzums produktos, kuros ir citi pārtikas produkti un tikai neliels gaļas vai gaļas produktu daudzums, nosakāms pēc to ražošanā izmantotās svaigās gaļas vai gaļas produktu proporcijas galaproduktā; tā kā par galaproduktu dažiem produktiem, kuros ir citi pārtikas produkti un tikai neliels gaļas vai gaļas produktu daudzums un kuri ražošanas procesā ir dehidrēti vai koncentrēti un ir sagatavoti ēšanai, šajos aprēķinos uzskatāms tāds produkts, kas gatavs lietošanai pēc tam, kad sagatavots saskaņā ar ražotāja sniegto lietošanas pamācību; tā kā, ņemot vērā šo produktu veidu un sastāvu, attiecībā uz dažiem produktiem pieļaujami izņēmumi; tā kā šie izņēmumi var attiekties tikai uz Direktīvas 77/99/EEK A pielikuma 1. nodaļā minētajiem uzņēmumu apstiprināšanas noteikumiem, A pielikuma 4. un 5. nodaļās izklāstītajām pārbaudes prasībām un Direktīvas 77/99/EEK 3. panta 1. punkta 9. un 10. apakšpunktā noteiktajām veselības marķējuma un veselības sertifikāta prasībām; tā kā, neatkarīgi no šīs direktīvas noteikumiem, dalībvalstīm jānodrošina, lai Kopienas iekšējai tirdzniecībai paredzētie produkti, kuros ir citi pārtikas produkti un tikai neliels gaļas vai gaļas produktu daudzums, būtu veselīgi un pagatavoti no svaigas gaļas vai gaļas produktiem Direktīvas 77/99/EEK nozīmē; tā kā produkti, kuros ir citi pārtikas produkti un tikai neliels gaļas vai gaļas produktu daudzums, tiek ražoti uzņēmumos, kas ražo vienīgi šāda veida produktus, vai arī uzņēmumos, kur bez jau iepriekšminētiem produktiem ražo arī gaļas produktus un/vai citus pārtikas produktus, kuros nav gaļas vai gaļas produktu; tā kā šos produktus var gatavot viena un tā paša uzņēmuma dažādās daļās; tā kā uzņēmumiem, kas ražo produktus, kuros ir citi pārtikas produkti un tikai neliels gaļas vai gaļas produktu daudzums, un pilnībā atbilst Direktīvas 77/99/EEK noteikumiem, jāatļauj izmantot minētās direktīvas 8. panta 1. punkta c) apakšpunktā minētos izņēmumus; tā kā šajā direktīvā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO DIREKTĪVU. 1. pants Šī direktīva nosaka, kuri Direktīvas 77/99/EEK noteikumi, ievērojot tās 8. pantu, nav piemērojami atsevišķiem produktiem, kuri satur citus pārtikas produktus un tikai nelielu gaļas vai gaļas produktu daudzumu. 2. pants Produkti, kuri satur citus pārtikas produktus un tikai nelielu gaļas vai gaļas produktu daudzumu, ir tādi produkti, kuru galaproduktā, kas ir gatavs lietošanai pēc sagatavošanas saskaņā ar ražotāja sniegto lietošanas pamācību, ir ne vairāk kā 10 svara % no to ražošanai izmantotās gaļas vai gaļas produktiem. 3. pants To uzņēmumu apstiprināšanai, kuros ražo produktus, kuri satur citus pārtikas produktus un tikai nelielu gaļas vai gaļas produktu daudzumu: 1. Direktīvas 77/99/EEK A pielikuma 1. nodaļā minētie noteikumi attiecas tikai uz to uzņēmuma daļu, kurā saņem, glabā, apstrādā svaigu gaļu un gaļas produktus un kur tos iestrādā gaļas produktos un/vai produktos, kuri satur citus pārtikas produktus un tikai nelielu gaļas vai gaļas produktu daudzumu, kā arī tajās daļās, kurās šos produktus sagatavo un glabā. 2. a) Ja ražotājs, lai sagatavotu produktus, kuri satur citus pārtikas produktus un tikai nelielu gaļas vai gaļas produktu daudzumu, izmanto tikai pilnīgi apstrādātus produktus, kompetentās iestādes var nolemt, ka nav vajadzīgas Direktīvas 77/99/EEK A pielikuma 1. nodaļas 1. punkta a) un i) apakšpunktā minētās saldētavas; b) to pašu telpu var izmantot darbībām, kas būtu jāveic atsevišķās telpās, kas minētas Direktīvas 77/99/EEK A pielikuma 1. nodaļas 2. punkta a), b), c), d), e), g) un h) apakšpunktā, ar noteikumu, ka tas nerada kaitīgu iedarbību uz svaigu gaļu un gaļas produktiem. Šā punkta a) un b) apakšpunktā minētie izņēmumi attiecas tikai uz to uzņēmuma daļu, kurā ražo produktus, kuros ir citi pārtikas produkti un tikai neliels gaļas vai gaļas produktu daudzums. 3. Ja uzņēmums ražo arī citus pārtikas produktus, kuros nav gaļas vai gaļas produktu, Direktīvas 77/99/EEK A pielikuma 1. nodaļas 1. punkta c), e), i), l), n) un o) apakšpunktā un f), g), h) un k) apakšpunktā minētās iekārtas, kas vajadzīgas šīs direktīvas 1. pantā minētajiem produktiem, var izmantot arī citu pārtikas produktu ražošanai, kuros nav gaļas vai gaļas produktu. Tomēr šīs telpas un iekārtas ir pieejamas Direktīvas 77/99/EEK 3. panta 1. punkta 6. apakšpunktā minētajām kompetentajām iestādēm. 4. Dalībvalstis nodrošina, lai veterinārā apstiprinājuma numuri uzņēmumiem vai to daļām, kuras ieguvušas apstiprinājumu saskaņā ar šo direktīvu, sākas ar skaitli 8 un defisi (t.i., "8-"). 5. Kopienas iekšējai tirdzniecībai ar produktiem, uz kuriem attiecas šī direktīva, veterinārā apstiprinājuma numurs uzņēmumiem, kuri pilnībā atbilst Direktīvas 77/99/EEK noteikumiem, var sākties ar skaitli 8 un defisi (t.i., "8-"). 4. pants Attiecībā uz produktiem, kuros ir citi pārtikas produkti un tikai neliels gaļas vai gaļas produktu daudzums, piemērojams Direktīvas 77/99/EEK 4. nodaļas A pielikums; tomēr, lai piemērotu 22. punktu, kompetentās iestādes lemj par laiku, kurā veicama uzraudzība. Šajā nolūkā kompetentās iestādes ņem vērā laiku, kad uzņēmumos ieved, glabā, apstrādā un sagatavo svaigu gaļu vai gaļas produktus, kuri satur citus pārtikas produktus un tikai nelielu gaļas vai gaļas produktu daudzumu, un uzraudzību piemēro tikai tai uzņēmuma daļai, kura ir apstiprināta saskaņā ar šo direktīvu. Ražotājs paziņo kompetentajām iestādēm par laiku, kad viņa uzņēmumā ieved, glabā, apstrādā un sagatavo svaigu gaļu vai gaļas produktus un produktus, kuri satur citus pārtikas produktus un tikai nelielu gaļas vai gaļas produktu daudzums. 5. pants 1. Uzņēmumiem, kas ražo produktus, kuri satur citus pārtikas produktus un tikai nelielu gaļas vai gaļas produktu daudzumu, attiecībā uz šiem produktiem nav vajadzīgas Direktīvas 77/99/EEK 3. panta 1. punkta 10. apakšpunktā paredzētais veselības sertifikāts, ja veselības marķējumā pirms uzņēmuma apstiprinājuma numura pievienots skaitlis 8 ar defisi (t.i., "8-"). 2. Dalībvalstis informē pārējās dalībvalstis un Komisiju par uzņēmumiem, uz kuriem attiecas 1. panta noteikumi. 6. pants Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības līdz 1984. gada 1. janvārim, un par to tās tūlīt informē Komisiju. 7. pants Šī direktīva ir adresēta dalībvalstīm. Briselē, 1983. gada 12. aprīlī Komisijas vārdā — Komisijas loceklis Poul Dalsager [1] OV L 26, 31.1.1977., 85. lpp. --------------------------------------------------